钦定古今图书集成/历象汇编/庶征典/第011卷 > 魏书 > 《灵征志序》
## 钦定古今图书集成/历象汇编/庶征典/第011卷 > 魏书 > 《灵征志序》

“帝王者，配德天地，协契阴阳，发号施令，动关幽显。”是
以“克躬修政，畏天敬神”，“虽休勿休”，而不敢怠也。“化之
所感，其征必至，善恶之来，报应如响。”斯盖“神祇眷顾，
告示祸福，人主所以仰瞻俯察，戒德慎行，弭谴咎，致
休祯，圆首之类，咸纳于仁寿。”然则治世之符，乱邦之
孽，随方而作，厥迹不同，眇自百王，不可得而胜数矣。